Bevolking 41 503 000
Christelike bevolking 175 000 (0,4%)
2021 Ranglysposisie 11
2020 Ranglysposisie 15
Ná jare se geweld heers daar 'n onsekere vrede in Irak – maar 2020 het weer herhaaldelike gewelddadige betogings sien opduik, met die onstabiliteit in die land wat as katalisator dien vir die voortslepende vervolging van Christene.
Christene vanuit 'n Moslemagtergrond hou dikwels hulle geloof geheim oor die druk en dreigemente wat hulle waarskynlik van hul uitgebreide familie, stamleiers en die wyer samelewing sal ontvang. Christen-bekeerlinge loop die risiko om hul erfdeel of die reg om te trou te verloor – en hulle word ook nie toegelaat om met Christene te trou nie, siende dat die wet hulle steeds as Moslems ag.
Ontmoet die kerkleier Ammar
Bid vir 'n deurbraak in Irak en 'n einde aan die vlaag van geweld. Vra die Here om vrede in die harte van Christene te bring, asook diegene wat hulle vervolg.
Bid dat God die harte van Irak se leiers na Hom sal draai. Bid dat hulle wysheid sal ontvang om hulle land met geregtigheid en genade te lei.
Prys God vir die wonderlike geleenthede wat mense ervaar wanneer hulle die Evangelie deel. Bid vir 'n heilige dors en honger na God onder die mense van Irak.
Hoe help Geopende Deure Christene in Irak?
Geopende Deure werk deur plaaslike vennote en kerke om Christene in Irak te ondersteun deur Bybelverspreiding, verskeie vorme van opleiding, noodleniging en hulp tydens krisisse, asook met mikrolenings en lewensbestaan-projekte vir langtermyn-selfstandigheid.